osnova\_filatelija

**»70 LET KOROŠKEGA FILATELISTIČNEGA DRUŠTVA«** IN **POŠTA 2390 RAVNE NA KOROŠKEM**

**Borut Bončina**

Koroško filatelistično društvo (KFD) je, v počastitev svoje 70-letnice ustanovitve in delovanja, pripravilo priložnostni poštni žig (2390 Ravne na Koroškem, 9. 8. 2019) in priložnostno pisemsko ovojnico ([www.kfd.si](http://www.kfd.si)). Sklop, ki ga v Stripoteki KOK Ravne ([www.rav.sik.si](http://www.rav.sik.si)) zaokrožuje pregledne društvene filatelistične razstave (Jože Keber in Peter Močnik, oba KFD), je oblikoval arh. Borut Bončina.

osnova\_dogodek

**»70 LET KOROŠKEGA FILATELISTIČNEGA DRUŠTVA«** IN **POŠTA 2390 RAVNE NA KOROŠKEM**

**Borut Bončina**

9. avgusta 1949 je bil ustanovni občni zbor v gostilni Cvitanič na Ravnah na Koroškem in Koroško filatelistično društvo (KFD) se je kot četrta podružnica pridružilo Filatelistični zvezi Slovenije (FZS). V počastitev platinastega jubileja, 70-letnice ustanovitve in delovanja, je KFD ([www.kfd.si](http://www.kfd.si)) pripravilo priložnostni poštni žig (2390 Ravne na Koroškem, 9. 8. 2019) in priložnostno pisemsko ovojnico.

Filatelistični sklop KFD , ki ga v Stripoteki KOK Ravne ([www.rav.sik.si](http://www.rav.sik.si)) zaokrožuje pregledna društvena filatelistična razstava (Jože Keber in Peter Močnik, oba KFD), je oblikoval arh. Borut Bončina. Izhodišče oblikovanja so permutacije društvenega logotipa.

razširjeno besedilo

**»70 LET KOROŠKEGA FILATELISTIČNEGA DRUŠTVA«** IN **POŠTA 2390 RAVNE NA KOROŠKEM**

**Borut Bončina**

V Sloveniji so se filatelisti v začetku leta 1949 organizirali v filatelistično zvezo Slovenije (FZS). Na Koroškem se je po zapletih z registracijo 9. avgusta 1949 v gostilni Cvitanič na Ravnah na Koroškem na ustanovnem zboru Koroškega filatelističnega društva (KFD) zbralo 42 zbirateljev in KFD se je kot četrta podružnica po vrsti pridružil FZS.

KFD ([www.kfd.si](http://www.kfd.si)), je, v počastitev lastne 70-letnice ustanovitve in delovanja, pripravilo priložnostni poštni žig (2390 Ravne na Koroškem, 9. 8. 2019) in priložnostno pisemsko ovojnico (KFD 202/2019). Izhodišče oblikovanja sklopa so permutacije klubskega logotipa. Za frankiranje je bila uporabljena priložnostna poštna znamka Pošte Slovenije, izdana v počastitev 100-letnice prve slovenske znamke (Ivan Vaupotič in Verigar). Filatelistični sklop KFD je oblikoval arh. Borut Bončina.

V petek, 8. avgusta 2019, bo ob 10. uri v prostorih Stripoteke KOK Ravne ([www.rav.sik.si](http://www.rav.sik.si)) otvoritev pregledne društvene filatelistične razstave (Jože Keber in Peter Močnik, oba KFD) na temo filatelističnih sklopov, ki jih je KFD izdalo tekom sedemdesetih let.

široko pojasnilo

**»70 LET KOROŠKEGA FILATELISTIČNEGA DRUŠTVA«** IN **POŠTA 2390 RAVNE NA KOROŠKEM**

**Borut Bončina, Marjan Merkač**

V Sloveniji so se filatelisti v začetku leta 1949 organizirali v filatelistično zvezo Slovenije (FZS). Na Koroškem se je 9. avgusta 1949, kmalu po po začetnih zapletih z registracijo, v gostilni Cvitanič na Ravnah na Koroškem, na ustanovnem zboru Koroškega filatelističnega društva (KFD) zbralo 42 zbirateljev in KFD se je kot četrta podružnica po vrsti pridružil FZS. Resnici na ljubo je potrebno zapisati, da se da v strokovni literaturi (časopis Kolektor) že leta 1924 zaslediti imena takrat aktivnih koroških filatelistov, ki so bili z domačimi in tujimi zbiralci povezani v krožek za krožno zamenjavo znamk pri tem časopisu. Gospodarska kriza (1929) in kasnejša II. svetovna vojna sta nato povzročili, da je zbirateljstvo po svetu zamrlo. Po ustanovitvi KFD se je članstvo v prvem letu delovanja društva s pristopom zbiralcev iz vse Mežiške doline, Dravograda, Vuzenice, Slovenj Gradca, in Mute podvojilo. Pozneje so lastno društvo ustanovili tudi v Slovenj Gradcu (1951), na Prevaljah in v Mežici podružnico (1953) in nekaj let je delovalo tudi samostojno društvo v Črni. Množični pristopi izpričujejo navdušenje za filatelijo in pa dejstvo, da so kompletne serije znamk takrat lahko dobivali le člani organiziranih društev. Desetletje in več je bil v društvih glavni problem, kako zagotoviti vsem članom vsaj eno kompletno serijo znamk, saj je Pošta delila znamke društvom omejno, le glede na število članov. Posledično so člani, v želji dobiti zadostno število znamk, kot člane prijavljali tudi svoje družinske člane in znance. Vzporedno z zbiranjem in aktivizmom pa je KFD ves čas delovanja dejavno tudi na področju priprave priložnostnih žigov, spominskih ovitkov in celotnih filatelističnih sklopih. Tako so že pred ustanovitvijo društva 14. oktobra 1945 poskrbeli za prvi priložnostni žig v počastitev Koroškega festivala. Za žigosanje so uporabljali rdeče črnilo. Že naslednje leto, v času drugega festivala na Ravnah, je bil izdelan nov žig. Oba žiga spadata med prve povojne žige v Sloveniji in sta danes za zbiralce že prava redkost. V zadnjih 70 letih je KFD (do 9. avgusta 2019) izdal 196 priložnostnih poštnih žigov ter 202 tiskovine v obliki priložnostnih pisemskih ovojnic, dotiskov na dopisnico, razgledničnih dopisnic, razglednic, spominskih kartic ali maksimum kart. Ob izidih priložnostnih poštnih sklopov Pošte Slovenije, ki zadevajo Koroško, redno sodelujemo bodisi s postavitvami priložnostnih filatelističnih razstav in vzporednimi filatelističnimi izdajami posameznih delov ali celovitih filatelističnih sklopov. Dandanes na Koroške delujejo tri filatelistična društva, a ima KFD daleč največ članov in je hkrati tudi najbolj aktivno. Delovanje društva pa ni odvisno le od članov, ampak tudi od predsednikov. Koroškemu filatelističnemu društvu so v sedmih desetletjih predsedovali: dr. Boštjan Erat (1949–1956), Engelbert Gostenčnik (1957–1973), Mirko Kostanjevec (1973–1978), Jože Samec (1978–1981), Drago Brodnik (1981–1984), Filip Merkač (1984–1987), Stanko Živec (1987–1989), Peter Močnik (1989–1991), Marijan Berčič (1991–1999) in od leta 1999 nadalje Jože Keber. Vseskozi pa se soočamo z manjkom podmladka, saj se navade pisanja in zbiranja posameznih generacij vseskozi skozi čas spreminjajo in drugačijo. Če včasih nismo bili zadovoljni s posredovanjem ustreznih novic in obvestil članom in zainteresiranim, pa je to dandanes drugače, saj imamo tako svojo spletno stran ([*www.kfd.si*](http://www.kfd.si)) kot tudi FB stran ([*https://www.facebook.com/filatelija/*](https://www.facebook.com/filatelija/)) ki sta, zahvaljujoč dejavnim posameznikom, zmeraj sveži/aktualni in omogoča medsebojno komuniciranje tako članom kot občestvu na splošno. Vse filatelistične sklope tudi pošiljamo v arhiv Domoznanske zbirke Koroške osrednje knjižnice dr. Franca Sušnika Ravne na Koroškem in tako se marsikatera naša izdajo najde tudi na [*www.kamra.si*](http://www.kamra.si).

*KFD si je, v počastitev lastne 70-letnice ustanovitve in delovanja, pripravilo priložnostni filatelistični sklop, kjer je arh. Borut Bončina, za oblikovanje izbral permutacijo klubskega logotipa z delnim pre- in do-oblikovanjem ploskovnih elementov tudi v prostorske. Izvirni logotip je oblikoval nekdanji predsednik KFD, inž. Miro Kostanjevec. Društveni logotip predstavljata (v desnem spodnjem delu) stilizirana pravokotna ležeča zobčana znamka z notranjim robom rdeče barve, ki jo kot simbolni žig (na levi zgornji strani) prepenja zlata zemeljska obla (s shematično vrisanimi poldnevniki in vzporedniki); v zgornji desni rob je umeščena kratica KFD zlate barve. Sočasno je bil logotip zgolj za namene 70-letnice do-oblikovan (številka 7, postavljeno pred oblo, vstavitvijo zapisa »let« v notranje polje »znamke« ter razvitim trivrstičnim zapisom imena društva namesto kratice).*

*Filatelistični sklop sestavljajo:*

* *en (1) priložnostni poštni žig (2390 Ravne na Koroškem, 9. 8. 2019) in*
* *ena (1) priložnostna pisemska ovojnica (KFD 202/2019).*

*Za frankiranje je bila uporabljena priložnostna poštna znamka Pošte Slovenije, izdana v počastitev 100-letnice prve slovenske znamke (Ivan Vaupotič in Verigar).*

*Pri ilustraciji pisemske ovojnice je namesto kroga kot obrisa Zemlje vstavljena modra krogla/sfera z prostorsko vstavljenimi poldnevniki in vzporedniki. Številka »7« je zlate barve, izrisana točkasto; zlate barve je tudi zapis imena društva. »Znamka« je v celoti rdeče barve; v polje sta, v rdeči barvi in s črno senco, osredno in dvovrstično vstavljena datuma »1949« in »2019«. Nad »znamko« je osredno (zgoraj v poravnavi z sfero), postavljen zapis »let« v zlati barvi. Priložnostni poštni žig je okrogle oblike; navidezna krožnica je prebodena z logotipom KFD kateremu je pred sfero dodana številka »7«. V spodnji del notranjega dela »znamke« je vstavljen zapis »let«. Krožno nad logotipom sta umeščena uradna zapisa (imen društva zgoraj, podatki o pošti in datumu pa spodaj). V petek, 8. avgusta 2019, bo ob 10. uri v prostorih Stripoteke KOK Ravne (*[*www.rav.sik.si*](http://www.rav.sik.si)*)* *delovna otvoritev pregledne društvene filatelistične razstave (Jože Keber in Peter Močnik, oba KFD) s prikazom tako priložnostnih poštnih žigov kot filatelističnih sklopov, ki jih je tekom sedemdesetih let izdalo KFD bodisi samo, v sodelovanju z ostalimi slovenskimi filatelističnimi društvi oziroma s Pošto Slovenije.*